32004R0053
L 007/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 53/2004 НА КОМИСИЯТА
от 12 януари 2004 година
за изменение на Регламент (ЕО) № 747/2001 на Съвета относно тарифни квоти на Общността и референтни квоти за някои селскостопански продукти с произход от Египет
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 747/2001 на Съвета от 9 април 2001 г., който предвижда управлението на тарифните квоти на Общността и указаните количества от продукти с качества за преференции в следствие на споразумения с някои средиземноморски страни и който отменя Регламенти (ЕО) № 1981/94 и (ЕО) № 934/95 (1), и по-специално член 5, параграф 1, буква б) от него,
като има предвид, че:
(1)
Предстоящо е завършването на процедурата, необходима за ратифицирането и влизането в сила на Евросредиземноморското споразумение, което създава Асоциация между Европейските общности и техните държави-членки, от една страна, и Арабска република Египет, от друга, подписано на 25 юни 2001 г., Споразумение под формата на размяна на писма относно временното прилагане на търговията и търговските разпоредби на Споразумението за Евросредиземноморската асоциация, наричано по-долу „Временното споразумение“, сключено на 19 декември 2003 г. Временното споразумение се прилага от 1 януари 2004 г.
(2)
Временното споразумение замества съответните разпоредби на Споразумението за сътрудничество между Европейската икономическа общност и Арабска република Египет, подписано на 18 януари 1977 г., (2) и в Споразумението между държавите-членки и Арабска република Египет, подписано в Брюксел на 18 януари 1977 г. (3).
(3)
Временното споразумение за внос в Общносттта на някои селскостопански стоки с произход от Египет предоставя тарифни отстъпки с нулево мито в рамките на тарифните квоти.
(4)
За някои селскостопански продукти за които тарифните отстъпки съгласно Споразумението за сътрудничество се прилагат за референтни количества, временното споразумение предвижда освобождаване от мита в рамките на тарифните квоти или за освобождаване от мита за неограничени обеми.
(5)
За прилагане на тарифните отстъпки, предвидени във временното Споразумение, е необходимо да се подмени приложението към Регламент (ЕО) № 747/2001, свързан с тарифните квоти и референтни количества за продукти с произход от Египет.
(6)
В съответствие с Временното споразумение обемите на тарифните квоти за някои продукти от втората година на приложение се увеличават годишно с 3 % от обема на предходната година, и обемите на тарифните квоти за други продукти се фиксират специално за първата до третата година и следващите години на прилагане.
(7)
Регламент (ЕО) № 747/2001 съответно се изменя.
(8)
За целите на изчислявяне на тарифните квоти за първата година на приложение, уместно е да се предвиди в съответствие с временното Споразумение обемите на тарифните квоти за които периодът на квотата започва преди датата на влизане в сила на Временното споразумение, да бъдат намалени в пропорция, съответстваща на онази част от периода, който е минал преди тази дата.
(9)
Мерките, предвидени в настоящия регламент, са в съответствие със становището на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложение IV към Регламент (ЕО) № 747/2001 се заменя с приложението към настоящия регламент.
Член 2
За първата година на приложение обемите на тарифните квоти на Общността с поредни номера 09.1704, 09.1706, 09.1707, 09.1711, 09.1713, 09.1714, 09.1717, 09.1721 и 09.1725, за които периодът на квотата започва преди датата на влизане в сила на Временното споразумение, се намаляват в пропорция, съответстваща на тази част от периода, която е преминала преди тази дата.
Член 3
Настоящият регламент влиза в сила в деня след датата на публикуването му в Официален вестник на Европейския съюз.
Той се прилага от 1 януари 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 януари 2004 година.